  Виталий Пронин М. Матвеев«Зарни перепеч» концертын учкисьёс азьын воректӥз выль ним - егит, синмаськымон пияш Максим Матвеев. Ӝужыт ӧвӧл ке но, куараез чебер, вӧлмыт. Шӧдӥське, Максим сценалы дышемын ӧвӧл на, ассэ шугенгес возе. «Ваньмыз азьпалан, пияшен ужано - быгатонлыкез вань», - эсэплаз кырӟамез бӧрсьы тодмо удмурт промоутер Геннадий Корепанов.- Выжые Вавожысь, вордӥськи но будӥ черкогуртын, - ачиз сярысь маде Максим. - Отличиен крезьгуръя школаез быдтӥ: гармошкаен шудӥ, хорын кырӟай, ансамбленымы пӧртэм ӵошатсконъёсы потай, вормись луыса бертылӥм. 2012-тӥ арысен крезьгуръя колледжын фольклоръя ёзэтаз дышетскисько, «Сорока» ансамбле ветлӥсько.Коллективмылы луыса, пӧртэм ужрадъёсын, фестивальёсын концертъёсын шудӥ-кырӟай. Кылем арын шуркынмон толэзе Екатеринбурге Дмитриев день шулдыръяськонэ вуылӥм - мон понна та нырысетӥез огъя Россиысь таӵе зол фестиваль вал. Толшоре филармониын шаерысьтымы арганчиослэн II фестивалязы пыриськи.«Зарни перепеч» сярысь вотэсысь тодӥ, удмурт кылэз уг ке но тодӥськы, соку ик асме эскерыны мылкыды ӝутскиз. Туж тыршисько, куалекъяй ке но, шумпотӥсько, мон понна эшъёсы но семьяе висьыны лыктӥзы.Дарали Лели Туспуктӥз Мария Золотарёва Теги: Зарниперепеч Вавож  